Public procurement notice: Contract Award Notice
Published: 2018-01-31
Buyer: Säteilyturvakeskus
Country: FI
Contract type: Services
Procedure: Negotiated without a prior call for competition
CPV classification: 71530000: Construction consultancy services
Estimated value: 200000 EUR
Award criteria: Lowest price

Technical requirements: Puitesopimus: Hydrogeologiaan (luonnollinen vapautumiseste) liittyvät asiantuntijapalvelut ydinjätteiden loppusijoituksessa
Hankinnan kohteena ovat Säteilyturvakeskuksen (STUK) ydinturvallisuusvalvontaa tukevat hydrogeologiaan (luonnollinen vapautumiseste) liittyvät asiantuntijapalvelut ydinjätteiden loppusijoituksessa.
STUK on solminut em. asiantuntijapalveluita koskevan puitesopimuksen yhden toimittajan kanssa. Palvelua hankitaan tarpeen mukaan puitesopimustoimittajalta sopimuksen ehtojen mukaisesti.
STUK on solminut puitesopimuksen, jonka nojalla se voi tilata asiantuntijapalveluita taholta, jolla on syvällinen osaaminen ja pitkäaikainen kokemus hydrogeologiasta, hydrogeologisista malleista sekä mittausmenetelmistä erityisesti kovaan kiteiseen kallioon liittyen.
Palveluntuottajalta edellytetään perehtyneisyyttä erityisesti korkea-aktiivisen jätteen KBS-3 -konseptia soveltaviin loppusijoituslaitoksiin ja siten syvällistä ymmärrystä mm. kallion ominaispiirteistä ja luonnollisten vapautumisesteiden toimintakyvystä loppusijoituksen näkökulmasta.
Puitesopimusaikana palveluntuottaja avustaa STUKia eri luvanhaltijoiden ja -hakijoiden hakemusten ja lupien uusintaan liittyvien turvallisuusperusteluiden arvioinnissa sekä erityisesti Posivan loppusijoituslaitoksen käyttölupahakemuksen arviointiin valmistautumisessa sekä itse arvioinnissa.
Suomen ydinturvallisuuteen liittyvästä teknisestä syystä johtuen ainoastaan Joel E. Geier dba Clearwater Hardrock Consultingin Joel Geier pystyy toteuttamaan hankittavan hydrogeologian alan palvelun.
Geierilla on yhdistelmä tietämystä ja teknistä osaamista, jollaista ei ole maailmanlaajuisesti kenelläkään muulla voimayhtiöistä riippumattomalla taholla tarjota.
— pitkäaikainen (hänen kohdallaan noin 30 vuoden) kokemus ydinjätteen geologista loppusijoitusta koskevista arvioinneista lukuisissa eri hankkeissa sekä syvälliset tiedot ja taidot kiteiseen kallioon sovellettavasta KBS-loppusijoituskonseptista ja
— perehtyneisyys Olkiluodon loppusijoitusolosuhteisiin, kiteisen rakoilleen kallion hydrogeologiseen karakterisointiin ja hydrogeologian prosesseihin sekä turvallisuusperustelun metodologioihin ja
— tehtävässä tarvittava laaja-alainen Posivan rakentamislupaan ja siihen liittyviin viranomaissäännöksiin, määräyksiin, ohjeisiin ja menettelytapoihin liittyvä pitkän aikavälin tuntemus sekä riippumattomuus ydinvoimateollisuudesta.
Edellä esitetyn perusteella Joel Geier on ainoa henkilö, joka voi vaadittavalla tasolla tarjota kyseisen avainasiantuntijapalvelun STUKin käyttöön ydinturvallisuusvalvonnan heikentymättä. Kilpailun puuttuminen ei johdu hankinnan ehtojen keinotekoisesta tai hankinnan tarpeisiin nähden perusteettomasta määrittelystä eikä hankintayksikön aiemmista omista sopimuksista. Suomi on edelläkävijä korkea-aktiivisen jätteen loppusijoituksessa kiteiseen kovaan kallioon. Toteutettavalle konseptille ei löydy globaalistikaan yhtä pitkälle vietyä vertailukohtaa. Suunniteltu loppusijoitustoiminnan aloittaminen 2020-luvulla tekee jo sellaisenaan tehtävän- ja vaatimusasettelun erittäin vaativaksi.
Puitesopimus: Hydrogeologiaan (luonnollinen vapautumiseste) liittyvät asiantuntijapalvelut ydinjätteiden loppusijoituksessa


Winner: Joel E. Geier dba Clearwater Hardrock Consulting
Award value: 200000
Number of bids: 1